वेस्टइंडीज ने 5वां वनडे जीता, पाक का सीरीज पर कब्जा  
लिडंल सिमंस की अर्द्धशतकीय पारी की बदौलत वेस्टइंडीज ने पांचवें और अंतिम एकदिवसीय मैच में पाकिस्तान को 10 विकेट से हरा दिया।
लिडंल सिमंस की अर्द्धशतकीय पारी की बदौलत वेस्टइंडीज ने पांचवें और अंतिम एकदिवसीय मैच में पाकिस्तान को 10 विकेट से हरा दिया। पाकिस्तान ने हालांकि यह वनडे सीरीज 3-2 से जीत ली।  पाकिस्तान ने पहले खेलते हुए 41.2 ओवरों में 139 रन बनाए। जवाब में वेस्टइंडीज ने 23.3 ओवरों में बिना किसी नुकसान के 140 रन का लक्ष्य हासिल कर लिया। सिमंस ने 73 गेंद में 77 रन और किर्क एडवर्डस ने 71 गेंद में 40 रन बनाए।  गुआना नेशनल स्टेडियम में खेले गए इस मैच में पाकिस्तान की ओर से मुहम्मद हफीज ने 83 गेंदों में 55 रन बनाए। लेकिन अन्य कोई बल्लेबाज पिच पर जम नहीं सका और पूरी टीम 139 रनों पर सिमट गई।  पांच मैचों की इस सीरीज में पाकिस्तान ने शुरुआती तीनों मैच जीते जबकि दो मैचों में वेस्टइंडीज विजयी रहा।